**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ԴԵԿՏԵՄԲԵՐԻ 29-Ի N 1566-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԿԱՊԱԿՑՈՒԹՅԱՄԲ ՇԱՀԱԳՐԳԻՌ ՆԱԽԱՐԱՐՈՒԹՅՈՒՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| հ/հ | Առաջարկության հեղինակը, գրության ամսաթիվը և համարը | Առարկություն, առաջարկության բովանդակությունը | Եզրակացություն | Կատարված փոփոխությունները |
| 1.  | Ֆինանսների նախարարության23.09.2020թ. N 01/8-3/14299-2020 | Քննության առնելով Ձեր ս.թ. սեպտեմբերի 14-ի N ԶԲ/ԱԳ-1-4/54324-20 գրությամբ ներկայացված «Հայաստանի Հանրապետության կառավարության 2015 թվականի դեկտեմբերի 29-ի N 1566-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագիծը (այսուհետ՝ Նախագիծ)` հայտնում ենք հետևյալը.1. Նախագծի ընդունումը պայմանավորված է ««Պետական նպաստների մասին» Հայաստանի Հանրապետության օրենքում փոփոխություններ և լրացումներ կատարելու մասին» ՀՀ օրենքի (25.06.2020թ. ՀՕ- 340-Ն) պահանջների ապահովմամբ:Այդ կապակցությամբ Նախագծին կից վերջինիս ընդունման կապակցությամբ պետական բյուջեի ծախսերի ավելացման մասին տեղեկանքում ներկայացված չեզոք ֆինանսական գնահատականը հիմնավորման կարիք ունի: | Ընդունվել է ի գիտություն։Հայաստանի Հանրապետության պետական 2020 թ․ բյուջեով արդեն իսկ նախատեսված են նշված ծախսերը, ըստ այդմ, այս նախագծի ընդունմամբ Հայաստանի Հանրապետության պետական բյուջեում ծախսերի ավելացում չի նախատեսվում։ |  |
|  |  | 2. Նախագծի նախաբանից առաջարկում ենք հանել «Պետական նպաստների մասին» օրենքի 6-րդ հոդվածի 4-րդ մասին կատարված հղումը, քանի որ նշված հղումը ներառված է հիմնական իրավական ակտում, այսինքն՝ արդեն իսկ նշված է այն իրավական հիմքը, որի համաձայն՝ ՀՀ կառավարությունը լիազորված է սահմանելու պետական նպաստների չափերը, դրանց նշանակման և վճարման կարգերը:  | Առաջարկությունն ընդունվել է։ | Նախագծի նախաբանից հանվել է «Պետական նպաստների մասին» օրենքի 6-րդ հոդվածի 4-րդ մասին կատարված հղումը։ |
|  |  | Նախագծի 1-ին կետի 1-ին ենթակետի «ժզ» պարբերությամբ նախատեսվում է ՀՀ կառավարության 2015 թվականի դեկտեմբերի 29-ի N 1566-Ն որոշմամբ հաստատված կարգի 14-րդ կետը շարադրել նոր խմբագրությամբ, որի համաձայն՝ խնամքի նպաստը խնամքի արձակուրդում գտնվող ծնողին խնամքի արձակուրդն սկսելու ամսվան հաջորդող ամսվա 1-ից կամ դիմելու ամսվան հաջորդող ամսվա 1-ից նշանակվելու դեպքում դիմում ներկայացնելու համար նախկինում սահմանված վեցամսյա ժամկետը նախատեսվում է փոխարինել տասներկուամսյա ժամկետով:Անհրաժեշտ է նշել, որ նշված ժամկետը երկարաձգելը համարվում է բարելավող նորմ այն ծնողների համար, ովքեր գործող կարգի համաձայն՝ երեխայի խնամքի նպաստ նշանակելու համար դիմում են ներկայացրել խնամքի արձակուրդը սկսելու ամսվան հաջորդող վեց ամսվանից հետո և երեխայի խնամքի նպաստ չեն ստացել նախորդ ամիսների համար: Վերոգրյալի վերաբերյալ անհրաժեշտ է վկայակոչել ՀՀ Սահմանադրության 73-րդ հոդվածի 2-րդ մասը, որի համաձայն՝ անձի իրավական վիճակը բարելավող օրենքները և այլ իրավական ակտերը հետադարձ ուժ ունեն, եթե դա նախատեսված է այդ ակտերով: Իսկ «Նորմատիվ իրավական ակտերի մասին» օրենքի 13-րդ հոդվածի 6-րդ մասը սահմանում է, որ նորմատիվ իրավական ակտը պարունակում է անցումային դրույթներ, եթե անձի իրավական վիճակը բարելավող նորմատիվ իրավական ակտին նախատեսվում է տալ հետադարձ ուժ, կամ անձի իրավական վիճակը բարելավող իրավական ակտին հետադարձ ուժ տալու համար անհրաժեշտ է սահմանել համապատասխան նորմեր: Այս դեպքում նորմատիվ իրավական ակտի անցումային դրույթներով սահմանվում են նորմատիվ իրավական ակտը կամ դրա այն մասերը, որոնց տրվում է հետադարձ ուժ, հետադարձ ուժ տալու իրավակարգավորումների (ժամկետների, պայմանների, անձանց շրջանակի) համար անհրաժեշտ համապատասխան նորմեր:Հետևաբար, հաշվի առնելով վերոգրյալը, առաջարկում ենք Նախագծով նախատեսել համապատասխան կարգավորումներ, որոնց արդյունքում այն ծնողները, ովքեր երեխայի նպաստ ստանալու համար բաց են թողել վեցամսյա ժամկետը, բայց դիմել են տասներուամսյա ժամկետում, Նախագծի ուժի մեջ մտնելուց հետո որոշակի ժամկետում հնարավորություն ունենան կրկին դիմում ներկայացնելու և ստանալու երեխայի նպաստի գումարները նախորդ չստացված ամիսների համար:  | Առաջարկությունը չի ընդունվել։ՀՀ կառավարության 2015 թվականի դեկտեմբերի 29-ի N 1566-Ն որոշմամբ հաստատված կարգի 14-րդ կետով ապահովվում է «Պետական նպաստների մասին» օրենքի 28-րդ հոդվածի 2-րդ մասով սահմանված դրույթի կիրարկումը։Առաջարկությունը վերաբերում է «Պետական նպաստների մասին» օրենքի՝ անձի իրավական վիճակը բարելավող դրույթին հետադարձ ուժ տալուն, ինչը պետք է կատարվեր այդ օրենքով։  |  |
|  | Արդարադատության նախարարության20.10.2020թ. թիվ 01/27.1/23552-2020 | 1. «Հայաստանի Հանրապետության կառավարության 2015 թվականի դեկտեմբերի 29-ի N 1566-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետի 1-ին ենթակետի ժբ. պարբերությամբ լրացվող 7.1 կետի 6-րդ և 8-ից 10-րդ կետերի համաձայն՝ տարածքային բաժինը մերժում է գյուղական բնակավայրում բնակվող ծնողին խնամքի նպաստ նշանակելը, եթե՝6) դիմումին կից ներկայացած փաստաթղթերը կամ դիմումում ներառված տվյալները բավարար չեն խնամքի նպաստ նշանակելու և վճարելու համար.8) երեխայի խնամքի կապակցությամբ օրենքի 27-րդ հոդվածի 1.1-ին մասի հիման վրա արդեն նշանակվել է խնամքի նպաստ․9) դիմումը ներկայացրել է այլ անձ, սակայն ընտրված է խնամքի նպաստը վճարելու կանխիկ եղանակը՝ բացառությամբ այն դեպքի, երբ դիմումին կից ներկայացվել է խնամքի նպաստը կանխիկ եղանակով դիմումատուին վճարելու վերաբերյալ նոտարական կարգով վավերացված լիազորագիր.10) դիմումը ներկայացվել է երեխայի երկու տարին լրանալու օրվանից հետո։Այս առումով հարկ է նկատի ունենալ «Պետական նպաստների մասին» օրենքի 28-րդ հոդվածի 7-րդ մասի դրույթները, համաձայն որոնց՝ տարածքային կենտրոնը մերժում է խնամքի նպաստ նշանակելը, եթե՝1) ծնողը չունի խնամքի նպաստի իրավունք (եթե դիմումը ներկայացվել է խնամքի արձակուրդում գտնվող ծնողին խնամքի նպաստ նշանակելու համար, և առկա չէ սույն օրենքի 27-րդ հոդվածի 1-ին և 2-րդ մասերում նշված պայմաններից որևէ մեկը, կամ եթե դիմումը ներկայացվել է խնամքի նպաստը գյուղական բնակավայրում բնակվող ծնողին նշանակելու համար, և առկա չէ սույն օրենքի 27-րդ հոդվածի 1.1-ին և 2-րդ մասերում նշված պայմաններից որևէ մեկը), կամ2) սույն օրենքի 27-րդ հոդվածի 5-րդ մասում նշված տեղեկատվական բազայում առկա չեն խնամքի արձակուրդում գտնվելու վերաբերյալ տվյալներ, եթե դիմումը ներկայացվել է սույն օրենքի 27-րդ հոդվածի 1-ին մասի հիման վրա խնամքի նպաստ նշանակելու համար, կամ3) չեն ներկայացվել անհրաժեշտ փաստաթղթերը (տվյալները), կամ4) երեխան գտնվում է բնակչության սոցիալական պաշտպանության կազմակերպությունում (մանկատանը) կամ ունի առանց ծնողական խնամքի մնացած երեխայի կարգավիճակ:Հիշյալ իրավական կարգավորումների համադրված վերլուծությունից պարզ է դառնում, որ տարածքային մարմնի կողմից խնամքի նպաստ նշանակելու նախագծով նախատեսված մերժման հիմքերը չեն բխում «Պետական նպաստների մասին» օրենքի 28-րդ հոդվածի 7-րդ մասի պահանջներից, հետևաբար առաջարկում ենք նախքան Կառավարության որոշման մեջ խնամքի նպաստ նշանակելը մերժելու նոր հիմքեր նախատեսելը համապատասխան փոփոխություններ կատարել «Պետական նպաստների մասին» օրենքում՝ նկատի ունենալով Սահմանադրության 6-րդ հոդվածի դրույթները:Վերոգրյալի համատեքստում անհրաժեշտ է քննարկել նաև Հայաստանի Հանրապետության կառավարության 2015 թվականի դեկտեմբերի 29-ի N 1566-Ն որոշման 1-ին հավելվածի 7-րդ կետով նախատեսված տարածքային մարմնի կողմից խնամքի նպաստ նշանակելու մերժման հիմքերի՝ «Պետական նպաստների մասին» օրենքին համապատասխանության հարցը: | Առաջարկությունն ընդունվել է։ | Հայաստանի Հանրապետության կառավարության 2015 թվականի դեկտեմբերի 29-ի N 1566-Ն որոշման 1-ին հավելվածի 7-րդ կետով նախատեսված՝ տարածքային մարմնի կողմից խնամքի նպաստ նշանակելու մերժման հիմքերը համապատասխանեցվել են «Պետական նպաստների մասին» օրենքին: |
|  |  | 2. Հայաստանի Հանրապետության կառավարության 2015 թվականի դեկտեմբերի 29-ի N 1566-Ն որոշման 20-րդ կետում առաջարկում ենք քննարկել «և ավելի» բառերը հանելու հարցը՝ հաշվի առնելով Նախագծի 1-ին կետի 1-ին ենթակետի ի. պարբերությամբ նախատեսվող փոփոխությունների բովանդակությունը: | Առաջարկությունը չի ընդունվել։Երեխայի` Հայաստանի Հանրապետությունից անընդմեջ 90 օր և ավելի ժամկետով բացակայելու հիմքով խնամքի նպաստ ստանալու իրավունքի դադարելու դրույթը նախատեսված է «Պետական նպաստների մասին» ՀՀ օրենքի 28.1-ին հոդվածի 1-ին մասի 7.1-ին կետի «գ» պարբերությամբ։ |  |
|  |  | 3. Նախագծի 1-ին կետի 1-ին ենթակետի իա. պարբերությունում «ընդհատվելու իսկ» բառերն անհրաժեշտ է փոխարինել «ընդհատվելու) իսկ» բառերով: | Առաջարկությունն ընդունվել է։ | Նախագծի 1-ին կետի 1-ին ենթակետի իա. պարբերությունում «ընդհատվելու իսկ» բառերն փոխարինվել են «ընդհատվելու) իսկ» բառերով: |
|  | Վարչապետի աշխատակազմի սոցիալական հարցերի վարչություն 03.11.2020թ. թիվ 02/11.8/48784-2020 | 1․ 2015 թվականի դեկտեմբերի 15-ի N 1566-Ն որոշման 1-ին հավելվածի 9-րդ կետի համաձայն՝ «Եթե դիմումը մերժվում է կարգի 7-րդ կետի 3-րդ ենթակետով սահմանված հիմքով, ապա․․․», սակայն նախագծի 1-ին կետի 2-րդ ենթակետի «թ» պարբերությամբ նախատեսվող փոփոխությունների դեպքում կարգի 7-րդ կետի 3-րդ ենթակետը այլ կարգավորման մասին կլինի, ինչը կառաջացնի անհամապատասխանություն վերոնշյալ կետերով սահմանվող կարգավորումների միջև։ | Առաջարկությունն ընդունվել է։ | Նախագծով առաջարկվել է նաև փոփոխություն որոշման 1-ին հավելվածի 9-րդ կետում (հղումը ճշտվել է)։ |
|  |  | 2․ Նախագծի 1-ին կետի 2-րդ ենթակետի «թ» պարբերությամբ առաջարկվող փոփոխությամբ որոշման 1-ին հավելվածի 7-րդ կետի 1-ին ենթակետում հղում է կատարվում կառավարության 2017 թվականի փետրվարի 16-ի N 192-Ն որոշմանը, սակայն նշված որոշումը ուժը կորցրած է և այլևս չի գործում։ | Առաջարկությունն ընդունվել է։ | Նախագծի 1-ին կետի 2-րդ ենթակետի «թ» պարբերությամբ առաջարկվող փոփոխությամբ որոշման 1-ին հավելվածի 7-րդ կետի 1-ին ենթակետում հղում է կատարվել Կառավարության 2019 թվականի դեկտեմբերի 19-ի N 1849-Նորոշմանը։ |
|  |  | 3. Նախագծի 1-ին կետի 2-րդ ենթակետի «թ» պարբերությամբ նախատեսվող 7-րդ կետի 6-րդ ենթակետով սահմանվում է, որ տարածքային բաժինը մերժում է խնամքի արձակուրդում գտնվող ծնողին խնամքի նպաստ նշանակելը, եթե դիմումին կից ներկայացած փաստաթղթերը կամ դիմումում ներառված տվյալները բավարար չեն խնամքի նպաստ նշանակելու և վճարելու համար։ Նշված կարգավորումը հասկանալի չէ, քանի որ նախորդող ենթակետերում նշված են խնամքի նպաստը նշանակելը մերժելու դեպքերը և նշված կարգավորումը պարունակում է անորոշություն, քանի որ մերժման դեպքերը պետք է որոշմամբ ամրագրված լինեն։ Նույնաբովանդակ խնդիր առկա է նաև նախագծի 1-ին կետի 2-րդ ենթակետի «ժ» պարբերությամբ նախատեսվող 7․1-ին կետի 6-րդ ենթակետում։ | Առաջարկությունն ընդունվել է։ | Նախագծում մերժման հիմքերից հանվել է ներկայացած փաստաթղթերով կամ դիմումում ներառված ոչ բավարար տվյալներով մերժելը։ |